Xitoy Shimoliy Koreya raketa va yadro dasturlari rivojlantirilishiga qarshi chiqdi

Xitoy Shimoliy Koreya raketa va yadro dasturlarini rivojlantirishni davom etishini yoqlamaydi. Bu haqda Xitoy tashqi ishlar vaziri Van I Tokioda bo‘lib o‘tayotgan Yaponiya, Xitoy va Janubiy Koreya TIV rahbarlari uchrashuvi chog‘ida jurnalistlarga ma’lum qildi, deya xabar beradi “Interfaks”.

“Xitoy KXDR raketa va yadro dasturlarini rivojlantirish jarayoni, shuningdek, Koreya yarim orolida keskinlikni kuchaytirishi mumkin bo‘lgan har qanday harakatlarga qarshi chiqadi”, — deya ta’kidlagan vazir. 
Van I shu tariqa 24-avgust, chorshanbaga o‘tar kechasi Shimoliy Koreya tomonidan suvosti kemasidan raketa uchirilishiga Xitoy munosabatini bildirib o‘tdi.